Erittäin rauhallinen ja kiva paikka. Pihalle kuuluu meren kohina, merituuli vilvoittaa sopivasti. Suojaisa ja iso piha/puutarha suojaa myös tuulelta. Puutarha on kaunis ja täynnä kivoja puita ja kasveja. Uima-allas on tilava ja mukava vilvoitella ja uida. Talo on sisältä todella suuri ja huoneet korkeita ja siistejä. Arvokkaan kartanon tunnelmaa jopa. Silti nykyaikainen talo. Jääkaapissa ja keittiön pöydällä odotti paikallisia tuotteita, joita pääsi heti maistelemaan pitkän matkapäivän jälkeen. Läheltä löytyi supermarketti ja useampi taverna/ravintola täynnä herkullisia ruokia. Viini, olut ja ruoka on suhteellisen edullista ja varsinkin lohi herkullista. Villalle oli helppo saapua taksilla puolessa tunnissa ja omistaja oli joustava aikaisen saapumisen suhteen. Omistaja oli äärimmäisen ystävällinen, huolehtiva ja kohtelias, englannin kielellä pärjättiin hyvin. Yökerhoja ei ole lähellä, mutta niitä ei tarvita tällaisessa paikassa ja tarkoituksessa. Kalyves sopii juurikin rauhalliseen lomanviettoon, Villalla on paljon yksityisyyttä, mutta merenrantaa, tavernoita ja elämää löytyy läheisestä kylästä. Kohde sopii täydellisesti suomalaisille vieraille.
Thank you very much, Antonis!
Υπέροχο σπίτι, σε ευχαριστώ πολύ Αντώνη!!!